钦定古今图书集成/历象汇编/岁功典/第056卷 > 秦本纪
## 钦定古今图书集成/历象汇编/岁功典/第056卷 > 秦本纪

德公二年初伏，以狗御蛊。

〈注〉孟康曰：“六月伏日初也。”周时无，至此乃有之。《正义》曰：六月三伏之节，起秦德公为之，故云初伏。伏者，隐伏，避盛暑也。《历忌释》云：“伏者何？以金气伏藏之日也。四时代谢，皆以相生。立春木代水，水生木；立夏火代木，木生火；立冬水代金，金生水。立秋以金代火，故至庚日必伏。庚者金，故曰伏也。”　徐广曰：“《年表》云：初作伏祠社、磔狗邑四门也。”　正义曰：蛊者，热毒恶气，为伤害人，故磔狗以御之。狗，阳畜也。《左传》云：“血蛊为蛊。”顾野王云：“谷皆积变为飞蛊”也。